Den Vest-Sjællandske Avis, 1838-11-23
Endskjøndt jeg allerede tilforn, i Anledning af en anonym Skrivelse til mig, har stræbt at oplyse det Ugrundede i den Forargelse, mange Skolelærere have kan Aa taget af mine bemærkninger i dette Blad om vort Almue-Skolevæsens Mangler, finder jeg mig dog foranlediget til endnu engang at udbede mig Læsernes Opmærksomhed for et Par bemærkninger angaaende denne Sag. Jeg har nemlig bragt i Erfaring, at Flere have betragtet hine bemærkninger som et Angreb paa Almue=Skolelærerstanden, – som et Forsøg paa at frakjende Fleerheden af dens Lemmer fornøden Duelighed til at opfylde deres Kald, altsaa at berøve dem Menighedens Agtelse og Tiltroe, og man har fundet dette især upassende i et Blad, som skal læses af en Deel Bønder. Jeg maa derfor bede Læserne lægge Mærke til, at hine bemærkninger ikke gaae ud paa at undersøge, hvorvidt Almueskolelærerne opfylde deres Pligt eller besidde fornøden Duelighed dertil. Dersom dette havde været min Hensigt, maatte jeg især have beraabt mig paa de Erklæringer, som Præster, Provster og Biskopper have afgivet ved forskjellige Leiligheder. Men jeg har kun villet undersøge, hvorvidt Staten har sørget saa godt for Almuens Oplysning, som det synes og ofte er paastaaet. J den Anledning har jeg yttret, at Skolelærer-Seminarierne ikke synes at være saa hensigtsmæssigt organiserede, som man kunde ønske, og derom har jeg ved en anden Leilighed (i Kbhvnsposten) forklaret mig lidt nærmere. At denne Mening kan være urigtig, vil jeg meget gjerne indrømme, da jeg, som jeg udtrykkeligen har bemærket, kjender for lidt til vore Skolelærer-Seminarier til at kunne dømme om dem, men i alt Fald kan et Angreb paa Seminarierne ikke ansees som et Angreb paa Skolelærer Standen. De fleste af dens Lemmer have vel modtaget deres Dannelse paa disse Seminarier, og dersom disse ere saa mangelfulde, som jeg har antaget, kan det vistnok ikke være uden Jndflydelse paa Seminaristernes Embedsduelighed; men deraf følger ikke, at Skolelærerne ere uduelige til deres Embede. Mang af dem kunne, deels for, deels efter deres Ophold paa Seminariet, have erhvervet sig en fuldkomnere Dannelse end den, Seminariet har givet dem, og selv fra ufuldkomne Dannelses-Anstalter kunne duelig Mænd udgaae. Mange af Statens meest udmærkede Mænd have modtaget deres første Dannelse i høist ufuldkomne Latinskoler, og fra mangelfulde Seminarier kunne derfor gjerne udgaae mange duelige Skolelærere. Hvorvidt dette er Tilfældet, er min Erfaring for indskrænket til at bedømme, og jeg har derfor heller ikke indladt mig derpaa; men Staten bør ikke overlade det til tilfældige Omstændigheder, om Folkets Lærere blive duelige eller ikke. Den bør sørge for deres bedst muelige Dannelse, og jeg har derfor anseet det for en god Borgers Pligt at henlede Opmærksomheden paa dennes Mangler. Jeg har imidlertid ikke dristet mig til ligefrem at criticere Seminarie=Indretningen, men kun ved nogle korte Bemærkninger stræbt at henlede den offentlige Opmærksomhed dertil i det Haab, at mere Sagkyndige deraf vilde tage Anledning til at yttre sig derom. - At nu mine korte bemærkninger have kunnet give - især den mindre opmærksomme Læser - Anledning til at betragte dem som et Angreb paa vore Almue-Skolelærere, et Forsøg paa at frakiende dem fornøden Duelighed til deres Kald, indrømmer jeg gjerne; thi det ligger i korte Bemærkningers Natur, at de kunne misforstaaes. Jmidlertid troede jeg dog at have forebygget saadan Mistydning ved den bemærkning, at der findes mange duelige og i enhver Henseende agtværdige Skolelærere omkring paa Landet," samt ved den, at man ikke maaskyde al Skylden for Skoleunderviisningens ringe Frugter blandt Landalmuen paa Lærerne alene." – Skjøndt jeg ikke, før jeg bliver bedre overtydet, kan tage den Mening tilbage, at vore Skolelærer-Seminarier kund være bedre indrettede, vil jeg dog gjerne troe, at de Skolelærere, som udgaae derfra, vilde kunne udrette langt Mere, naar Skolerne vare forsynede med bedre Lære- og Læsebøger, og naar ikke Skoletvangen gjorde Skolen og dens Underviisning forhadt iblandt Landalmuen. Jeg haaber ved disse bemærkninger at have gjordet indlysende, at det ved de ofte omtalte bemærkninger om Almue-Skolevæsenets Mangler ingenlund har været min Hensigt at nedsætte Skolelærerstanden eller berøve den den Agtelse og Tillid, som den især trænger til, for ikke at trættes ved sit møisommelige og kun lidet lønnende Kald. For saa vidt, som mine Ord kunne have givet Anledning til en saadan Misforstaaelse, da haaber jeg derfor at finde Undskyldning i den Korthed, hvormed jeg maatte behandle denne Sag paa et Sted, hvor dens fuldstændige Undersøgelse ikke hørte hjemme, og i den Beredvillighed, hvormed jeg har stræbt nærmere at forklare min Mening. L. Børresen.